Ο **Νούνο Φερνάντες Γκονσάλβες ντα Ρόσα** (πορτογαλικά: *Nuno Fernando Gonçalves da Rocha*, γενν. στις 21 Φεβρουαρίου 1972), γνωστός ως **Καπούσο** (*Capucho*, Πορτογαλική προφορά: kɐˈpuʃu), είναι Πορτογάλος πρώην ποδοσφαιριστής, ο οποίος αγωνιζόταν ως πλάγιος μέσος και νυν προπονητής. 

Ήταν ικανός τόσο στο σκοράρισμα όσο και στη ντρίμπλα και επέδειξε επίσης καλές δεξιότητες στην άμυνα. Η 15χρονη επαγγελματική σταδιοδρομία του συνδέθηκε κυρίως με την Πόρτο (αν και εκπροσώπησε επίσης τη Σπόρτινγκ Λισαβόνας), με την οποία κέρδισε συνολικά 13 σημαντικούς τίτλους, έχοντας εμφανιστεί σε 368 αγώνες της Πριμέρια Λίγα σε 13 σεζόν, σημειώνοντας 59 γκολ. 

Με την Εθνική Πορτογαλίας, ο Καπούσο συμμετείχε σε ένα Παγκόσμιο Κύπελλο και ένα Ευρωπαϊκό Πρωτάθλημα στις αρχές της δεκαετίας του 2000.

Σταδιοδρομία ως ποδοσφαιριστής
------------------------------

### Συλλογική

Ο Καπούσο ξεκίνησε τη σταδιοδρομία του στη Ζιλ Βισέντε της πατρίδας του και αργότερα μετακινήθηκε στη Σπόρτινγκ Λισαβόνας, όπου θα χρησιμοποιούταν σχετικά συχνά κατά τη διάρκεια της τριετούς περιόδου του στην ομάδα, βοηθώντας την στη κατάκτηση του Κυπέλλου Πορτογαλίας του 1995. 

Μετά από δύο σεζόν με τη Βιτόρια Γκιμαράες, ο Καπούσο εντάχθηκε στην Πόρτο, όπου αποτέλεσε σημαντικό μέρος μίας ομάδας που κέρδισε τρεις τίτλους Πριμέιρα Λίγα και το Κύπελλο ΟΥΕΦΑ 2002-03, ξεκινώντας στον τελικό εναντίον της Σέλτικ. Η χειρότερη εγχώρια επίδοσή του ήρθε ακριβώς εκείνη τη σεζόν, σημειώνοντας τέσσερα γκολ σε 27 αγώνες, καθώς οι βόρειοι έκαναν το τρεμπλ. 

Ο Καπούσο θα έφευγε από την Πόρτο πριν από την κατάκτηση του Τσάμπιονς Λιγκ, έχοντας εμφανιστεί σε σχεδόν 250 επίσημους αγώνες με το σύλλογο. Αποσύρθηκε το 2005 σε ηλικία 32 ετών, μετά από δύο μέτριες σεζόν με τη Ρέιντζερς και τη Θέλτα Βίγο στη Σεγούντα Ντιβισιόν.

### Εθνική ομάδα

Με 34 συμμετοχές για την Εθνική Πορτογαλίας, ο Καπούσο έπαιξε σε πιο αμυντικό ρόλο από ότι στην Πόρτο και έπαιξε στο Ευρωπαϊκό Πρωτάθλημα του 2000 (δύο συμμετοχές ως αλλαγή στο τέλος του αγώνα και μία εμφάνιση ως βασικός εναντίον της Γερμανίας, όπου η Πορτογαλία είχε ήδη προκριθεί) και στο Παγκόσμιο Κύπελλο του 2002 (αντικαθιστώντας τον Σέρζιο Κονσεϊσάο στη νίκη με 4-0 εναντίον της Πολωνίας). Αφού ο Λουίς Φελίπε Σκολάρι ανέλαβε ως προπονητής της Εθνικής ομάδας στις αρχές του 2003, δεν κλήθηκε ποτέ ξανά. 

Το 1991, ο Καπούσο έχασε μόνο έναν αγώνα καθώς η Εθνική U20 (που περιελάμβανε επίσης τους Ρουί Κόστα, Λουίς Φίγκο και Ζοάο Πίντο) κέρδισε το Παγκόσμιο Κύπελλο U20, που διεξήχθη στη χώρα της.

Σταδιοδρομία ως προπονητής
--------------------------

Ο Καπούσο επέστρεψε στην Πόρτο το καλοκαίρι του 2007, επιφορτισμένος με την προπόνηση των ακαδημιών νέων για αρκετά χρόνια. Η πρώτη του δουλειά σε επαγγελματικό επίπεδο σημειώθηκε τη σεζόν 2015–16, όταν οδήγησε την προσφάτων προβιβασμένη Βαρζίμ στην ένατη θέση (από 24 ομάδες) της Σεγούντα Λίγα. Στη συνέχεια, μετακόμισε στην κορυφαία κατηγορία με τη Ρίο Άβε, από την οποία απολύθηκε στις 10 Νοεμβρίου 2016 λόγω κακών αποτελεσμάτων.

Τον Οκτώβριο του 2017, ο Καπούσο επέστρεψε στη Βαρζίμ. Αποχώρησε το Δεκέμβριο του επόμενου έτους, με αμοιβαία συναίνεση.

Στις 8 Απριλίου 2019, ο Καπούσο προσλήφθηκε από την Κ.Ν. Μάφρα, η οποία ήταν όγδοη στη δεύτερη κατηγορία μετά από μία σειρά εννέα αγώνων χωρίς νίκη, που κόστισε τη δουλειά του Φιλίπε Πέντρο. Είχε μία νίκη και δύο ισοπαλίες στους πέντε εναπομείναντες αγώνες και στη συνέχεια επέλεξε να αποχωρήσει.

Διακρίσεις
----------

### Συλλογικές

**Σπόρτινγκ**

* Κύπελλο Πορτογαλίας: 1994–95

**Πόρτο**

* Πριμέιρα Λίγα: 1997–98, 1998–99, 2002–03
* Κύπελλο Πορτογαλίας: 1997–98, 1999–2000, 2000–01, 2002–03
* Σούπερ Καπ Πορτογαλίας: 1997, 1998, 1999, 2000, 2001
* Κύπελλο ΟΥΕΦΑ: 2002–03

### Διεθνής

**Πορτογαλία U20**

* Παγκόσμιο Κύπελλο U20: 1991

Παραπομπές
----------

1. ↑  (πολλαπλές γλώσσες) *Transfermarkt*. 8563. Ανακτήθηκε στις 9  Οκτωβρίου 2017.
2. ↑  429. Ανακτήθηκε στις 22  Απριλίου 2022.
3. ↑  (πολλαπλές γλώσσες) *Transfermarkt*. 31153. Ανακτήθηκε στις 4  Απριλίου 2022.
4. 1 2  2002 World Cup profile; BBC Sport
5. ↑  UEFA Cup final player ratings; BBC Sport, 21 May 2003
6. ↑  Capucho joins Rangers; BBC Sport, 17 June 2003
7. ↑  «El Celta refuerza el ataque con Capucho y traspasa a Juanfran» (στα ισπανικά). *La Voz de Galicia*. 5 Αυγούστου 2004.. Ανακτήθηκε στις 1 Μαρτίου 2019.
8. ↑  «Conceição hat-trick ousts holders Germany». UEFA. 6 Οκτωβρίου 2003. Ανακτήθηκε στις 3 Αυγούστου 2016.
9. ↑  «Portugal back on track». BBC Sport. 10 Ιουνίου 2002. Ανακτήθηκε στις 3 Αυγούστου 2016.
10. ↑  (Αγγλικά) Καπούσο – Επιδόσεις στις διοργανώσεις της FIFA
11. ↑  «Geração de ouro faz 20 anos» (στα πορτογαλικά). *Diário de Notícias*. 20 Αυγούστου 2011.. Ανακτήθηκε στις 3 Αυγούστου 2016.
12. ↑  «Nuno Capucho apresentado como treinador do Rio Ave» (στα Πορτογαλικά). SAPO. 21 Μαΐου 2016. Ανακτήθηκε στις 4 Νοεμβρίου 2016.
13. ↑  «Capucho deixa o Rio Ave» (στα Πορτογαλικά). Rádio Renascença. 10 Νοεμβρίου 2016. Ανακτήθηκε στις 27 Σεπτεμβρίου 2017.
14. ↑  «Varzim anuncia Nuno Capucho como novo treinador» (στα Πορτογαλικά). SAPO. 3 Οκτωβρίου 2017. Ανακτήθηκε στις 1 Μαρτίου 2019.
15. ↑  «Varzim rescinde com Capucho» (στα πορτογαλικά). *A Bola*. 3 Δεκεμβρίου 2018. Αρχειοθετήθηκε από το πρωτότυπο στις 2020-08-12.. Ανακτήθηκε στις 1 Μαρτίου 2019.
16. ↑  «Nuno Capucho apresentado como novo treinador do Mafra» (στα πορτογαλικά). *Record*. 8 Απριλίου 2019.. Ανακτήθηκε στις 19 Σεπτεμβρίου 2019.
17. ↑  «Nuno Capucho deixa Mafra» (στα πορτογαλικά). *Record*. 29 Μαΐου 2019.. Ανακτήθηκε στις 19 Σεπτεμβρίου 2019.

Εξωτερικοί σύνδεσμοι
--------------------

* (Πορτογαλικά) Καπούσο: Στατιστικά προπονητή στο ForaDeJogo
* Καπούσο Στατιστικά καριέρας στο Soccerbase
* Προφίλ Καπούσο στο BDFutbol
* Δεδομένα εθνικής ομάδας (πορτογαλικά)
* Προφίλ προπονητή στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
**Εθνική Πορτογαλίας – Μουντιάλ 2002** |
| --- |
|  |
|  | 
* 1 Βίτορ Μπαΐα
* 2 Κόστα
* 3 Σαβιέρ
* 4 Κανέιρα
* 5 Κόουτο (c)
* 6 Σόουζα
* 7 Φίγκο
* 8 Πίντο
* 9 Παουλέτα
* 10 Ρουί Κόστα
* 11 Κονσεϊσάο
* 12 Βιάνα
* 13 Αντράντ
* 14 Μπαρμπόσα
* 15 Νέλσον
* 16 Ρικάρντο
* 17 Μπέντο
* 18 Φρεσάο
* 19 Καπούσο
* 20 Πετίτ
* 21 Νούνο Γκόμες
* 22 Μπέτο
* 23 Ρουί Ζόρζε
* Προπονητής: Ολιβέιρα
 |

 |